בילי שוורץ

בילי שוורץ הוא מחזמר ישראלי מאת אוהד חיטמן ושירילי דשא, זוכה ארבעה פרסי התיאטרון הישראלי לשנת 2015, כולל פרס "מחזמר השנה".

המחזמר הוצג לראשונה במסגרת תחרות פסטיבל חג המחזמר בת-ים הראשון, בשנת 2013, וזכה במקום הראשון.

היסטוריה
כתיבת המחזמר החלה כתרגיל באקדמיה למוזיקה בירושלים, במהלך לימודיו לתואר השני של אוהד חיטמן, שם עודדו את חיטמן לפתח את הסצנה שחיבר לעבודת גמר. אחרי מספר שנים, בשנת 2013, נוסד בבת ים - ביוזמת עיריית בת ים והבמאי אורי פסטר - חג המחזמר בת-ים, פסטיבל תיאטרון שנועד לקדם יצירה מקורית בשפה העברית של מחזות זמר. חיטמן פנה אל הבמאי דניאל אפרת, השניים הגישו יחד את "בילי שוורץ" והתקבלו אל הפסטיבל.

בתאריכים 1 בדצמבר - 4 בדצמבר 2013, במסגרת הפסטיבל, הוצג המחזמר לראשונה בפני קהל, וזכה במקום הראשון. , סיפר חיטמן. ב-21 במרץ 2015 התקיימה הצגת הבכורה של "בילי שוורץ" בתיאטרון חיפה, ומאז מוצג המחזמר כחלק מרפרטואר התיאטרון, בבימויו של דניאל אפרת, עם כוריאוגרפיה של עומר זימרי וניהול מוזיקלי של טל בלכרוביץ'. את המחזמר מלווה בנגינה "תזמורת המהפכה" בניצוחו של ד"ר רועי אופנהיים.

בדצמבר 2015 החל להמכר אלבום מוזיקה של שירי המחזמר.

בשנת 2020 החליט יוצר המחזמר, אוהד חיטמן, לכתוב גרסה חדשה למספר שירים מהמחזמר ולהתאים אותם לתקופת מגפת הקורונה בישראל. בכתיבת המילים החדשות נעזר חיטמן בשחקנית טלי אורן, המגלמת את בילי שוורץ. יחדיו הם יצרו ופרסמו ביוטיוב את "בילי שוורץ - גרסה הקורונה".

בשנת 2022 הועלה המחזמר בהפקת חובבים ראשונה, במגמת התיאטרון של בית הספר לאומנויות תלמה ילין, בבימוי תום חודורוב, בליווי ובתמיכת היוצרים.

באוקטובר 2025, כעשור לאחר ההפקה הראשונה על הבמות, המחזמר יעלה בהפקה חדשה בבית צבי בבימויו של עוז מורג וניהולו המוזיקלי של עילי שמרץ.

תקציר העלילה
מערכה ראשונה
על רקע עיר אורבנית מודרנית סואנת, כולם נמצאים בעיצומו של "מרוץ החיים" - הרצון להצליח ו"לכבוש את העולם" (כולם רצים כולם). בילי שוורץ, העובדת כמזכירה במשרד רואי חשבון אפרורי מזה כ-3 שנים, ויתרה על חלומותיה ואיננה רצה לשום מקום, אף על פי שבסתר ליבה היא כמהה לאושר (במה אוכל לעזור?).

במשרד בו בילי עובדת, הבוס, "מר אבנר", מנהל רומן מזה כשנתיים עם המזכירה הבכירה סימונה. יום אחד, אשתו של מר אבנר מפתיעה את בעלה במשרדו, והרומן מתגלה (הפעם זה נגמר). מר אבנר מפטר מייד את סימונה. עקב אי-הבנה מסוימת, סימונה מאשימה את בילי בפיטוריה ומחפשת נקמה. אל המשרד מגיע אחד מלקוחותיו המפורסמים - הידוען יונתן גור-לביא - כוכב אופרת סבון טלוויזיונית המתרחשת בבית חולים, בה גור-לביא מגלם רופא. סימונה מוצאת שיש אי אלו אי סדרים בתיקיו של יונתן, ומבטיחה לו שתפעיל את קשריה ותסדיר את כל בעיות המס שלו. בתמורה, היא מבקשת ממנו שישבור את ליבה של בילי (בילי בילי בילי שוורץ).

מלכה שוורץ, אמה של בילי, מנסה לשדך לה בן-זוג אולם בילי דוחה את הצעותיה (עבודה, אמא, עבודה). יונתן גור-לביא מגיע אל המשרד, ולהפתעתה הרבה של בילי, מציע לה לצאת עמו לדייט (אני עף, בואי בילי בילי בואי). בילי נלחצת לקראת הפגישה (בלי פאניקה!), אך במהלך הדייט עצמו, היא מצליחה להקסים את יונתן, והוא מתאהב בה (קורה כאן משהו.. או שלא, למד אותי את האהבה). סימונה מודיעה ליונתן שמילאה את חלקה בעסקה ביניהם, ומעוניינת שגם יונתן ימלא את חלקו. הוא מסרב, ומתוודה בפני סימונה שהתאהב בבילי. סימונה מתעקשת שיונתן יצא איתה לשתות, והיא משדלת אותו להשתכר ולצרוך סמים (בוא תשתה איתי). כאשר הוא שתוי ובהשפעת סמים, היא דואגת להצטלם עמו בתנוחות אינטימיות.

מערכה שנייה
מלכה הולכת למספרה, ומתכוננת לקראת חתונתם של בילי ויונתן (אמא יודעת מה טוב לילדים שלה), בעוד בילי מתכוננת בביתה (סרט מוצלח). באירוע החתונה, מלכה מקבלת את פני האורחים (החתונה הכי טובה), וזמר החתונות עולה לשיר את שיר הכניסה לחופה (מכל הנשים בעולם). סימונה מפתיעה את כולם, ומגיעה לחתונה, על אף שלא הוזמנה. סימונה מראה לבילי את הצילומים המשותפים שלה עם יונתן, וחושפת את העסקה שהייתה ביניהם. בילי הפגועה מבטלת את החתונה, ומלכה נזכרת בילדותה-שלה, ובמערכת היחסים המורכבת שהייתה לה עם אמה (רגע מושלם). יונתן מבקש סליחה מבילי, אך היא מגרשת אותו ומתנחמת בזרועותיה של אמה. יונתן מתקשר לטלפון של בילי. אמה עונה והוא מבקש לשוחח עם בילי, אולם זו מסרבת. בטרם מספיקה מלכה לנתק יונתן עובר תאונת דרכים קשה, ולאחריה מפונה חסר הכרה לבית החולים. בילי מגיעה לבית החולים (לחץ דם לבילי), יונתן מתעורר מהתרדמת שלו ובילי סולחת לו. השניים מחליטים להתחתן בכל זאת, לשמחתה הרבה של מלכה (כולם רצים כולם, אפילוג - שיר סיום).

 שירים 
+מערכה ראשונהמס' שם השיר  ביצוע 1  כולם רצים כולם  כולם מלבד בילי 2  במה אוכל לעזור?  בילי והלהקה 3  הפעם זה נגמר  קרלה, מר אבנר וסימונה 4  בילי בילי בילי שוורץ  סימונה, יונתן והבנות5 עבודה אמא, עבודה  בילי ומלכה6 אני עף  יונתן והבנות7 בואי בילי, בילי בואי  יונתן, בילי, סימונה והלהקה8 בלי פאניקה!  בילי9קורה כאן משהו... או שלאיונתן10 למד אותי את האהבה  בילי ויונתן11 בוא תשתה איתי  כולם

+מערכה שנייה מס'  שם השיר  ביצוע 1  אמא יודעת מה טוב לילדים שלה  מלכה, בילי והלהקה 2  סרט מוצלח  בילי 3  החתונה הכי טובה  כולם מלבד סימונה 4  מכל הנשים בעולם זמר החתונות והלהקה5החתונה הכי טובה (רפריזה)בילי6 רגע מושלם  מלכה7רגע מושלם (רפריזה)  בילי ומלכה8 לחץ דם לבילי  כולם9כולם רצים כולם (הרוח בחיי) בילי, יונתן ומלכה10אפילוג- שיר סיום כולם

שחקנים ודמויות
 הדמות  אודות הדמות שם השחקן/ית (חיפה 2015) שם השחקן/ית (בית צבי 2025) בילי שוורץ  גיבורת המחזמר; מזכירה במשרד רואי חשבון הכמהה לאושר טלי אורן / איילת רובינסון דניאל בן אפרים / לינוי כהן מלכה שוורץ  אמה של בילי מיקי קם עלמה עופר / פנינה בש יונתן גור-לביא  כוכב אופרת סבון טלוויזיונית אמיר הלל דורון אדמוני סימונה  קולגה לעבודה של בילי; מאשימה את בילי בפיטוריה ומחפשת נקמה נילי צרויה / מירב שירום נעה זייפמן / שקד מובשוביץ מר אבנר  הבוס של בילי שרון צור אלעד רון / שחר יוסף אזולאי גב' קרלה אבנר  אשתו של מר אבנר דור אוחיון בר-נתן / אלינור אהרון / ענת סלונים סתיו גולדפדן מזכירה  עמיתה לעבודה של בילי יפעת כהן / רותם מלר הדר סרנגה / שי מור מזכירה  עמיתה לעבודה של בילי נועה גודל / נעמה נחום שחר זגורי / שקד דדון צלם / קלאודיו, זמר החתונות / מלאך  דודי גזית עידן זילברמן רו"ח / צלם  יהודה נהרי / אור משיח יובל סלובודה / תומר אביבי מייסון רו"ח / מלצר  יוסף אלון / אמיר שורוש/שחר אלגר רגב נתן

המופע בליווי תזמורת המהפכה:
 שם  תפקידרועי אופנהיים / טל בלכרוביץ' (מחליף) / אוהד חיטמן (מחליף) מנצח עדי חלאבין  כינור ראשון ליאה רייחלין  כינור שני דניאל תנחלסון  ויולה דן ויינשטיין  צ'לו אלון עזיזי  קונטרבס הגר שחל  חליל קרן גולדנצוייג  קלרינט נדב רוגל  תופים עודד גייצהאלס  כלי הקשה רועי כהן  פסנתר

עיבוד קולנועי
בריאיון לישראל היום מה-31 במאי 2016, הצהיר חיטמן כי רני סער ושירילי דשא (מי שהייתה שותפה לכתיבת המחזמר יחד עם חיטמן) כותבים יחד תסריט עבור עיבוד קולנועי של המחזמר.

ראו גם
 השנה היפה בחיי

קישורים חיצוניים

 בילי שוורץ, באתר האינטרנט של תיאטרון חיפה


 צבי גורן, הזמן של בילי שוורץ הגיע, באתר "הבמה", 13 במאי 2015

 בילי שוורץ, באתר בית צבי

הערות שוליים

קטגוריה:מחזות זמר ישראליים
קטגוריה:הצגות שזכו בפרס התיאטרון הישראלי